
      Nr. 9248/26.04.2024
RAPORT DE SPECIALITATE

referitor la proiectul de hotărâre privind aprobarea încheierii protocolului de cooperare între Comuna Cornetu - Consiliul Local Cornetu, Județul Ilfov - Consiliul Județean Ilfov şi Colegiul Medicilor Stomatologi Ilfov în vederea realizării proiectului „Ilfov zâmbeşte”
Urmare analizei 

1. Proiectului de hotărâre privind aprobarea încheierii protocolului de cooperare între Comuna Cornetu - Consiliul Local Cornetu, Județul Ilfov - Consiliul Județean Ilfov şi Colegiul Medicilor Stomatologi Ilfov în vederea realizării proiectului „Ilfov zâmbeşte” .
2. Adresei Consiliului Judeţean Ilfov cu nr.11772/17.04.2024, înregistrată la Primăria comunei Cornetu, judeţul Ilfov, sub nr.8770/17.04.2024;

3. Documentaţiei anexate la adresa anterior menţionată, care cuprinde Hotărârea nr. 94/2024 a Consiliului Judeţean Ilfov privind încheierea unui Protocol de cooperare între Judeţul Ilfov – Consiliul Judeţean, Colegiul Medicilor Stomatologi Ilfov cu unităţile administrative-teritoriale pentru realizarea proiectului de interes public „Ilfov zâmbeşte”,
Am constatat următoarele:

Prin acest proiect se urmăreşte acordarea unui sprijin financiar în cuantum de 4.000 lei unor persoane cu vârsta peste cea standard de pensionare, care locuiesc în judeţul Ilfov, al căror venit lunar este sub 2000 lei, pentru a beneficia de servicii stomatologice; aceste servicii vor fi prestate în cabinet stomatologice de pe raza judeţului Ilfov. Ca termen, proiectul urmează a se derula pe perioada anului 2024.

Prin raportare la temeiurile legale invocate în referatul de aprobare şi la motivaţia ce rezultă atât din referat, cât şi din adresă,

Considerăm că sunt întrunite condiţiile de oportunitate şi legalitate pentru înscrierea pe ordinea de zi a următoarei  şedinţe a  Consiliului Local Cornetu, Judeţul Ilfov a acestui proiect şi adoptarea sa. 

COMPARTIMENTUL ASISTENŢĂ SOCIALĂ
CONSILIER – STANCIU ELENA – LUMINIŢA

REFERENT – GHEORGHE CARMEN
� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

